b'\n_START_ARTICLE_\nReambulacija\n_START_PARAGRAPH_\nReambulacija v kartografiji pomeni dopolnjevanje._NEWLINE_Podoba terena se namre\xc4\x8d s \xc4\x8dasom spreminja. Razvoj prometne mre\xc5\xbee, novogradnje in oblikovanje pokrajine vna\xc5\xa1a v na\xc5\xa1o okolico veliko sprememb. Vsem tem spremembam je na karti izredno te\xc5\xbeko slediti. Zato je podatek o reambulaciji na topografskih kartah izjemno pomemben, saj nam pove, kdaj je bila dolo\xc4\x8dena karta zadnji\xc4\x8d dopolnjena. Ta podatek je na takih kartah po navadi zapisan na spodnjem robu. Seveda pa reambulacija vna\xc5\xa1a samo spremembe, ki jih je na terenu napravil \xc4\x8dlovek. Naravni objekti sami, se namre\xc4\x8d v naravi spreminjajo po\xc4\x8dasi in ostane njihov prikaz na sicer reambulirani karti nespremenjen.'